ผมได้มีอะไรกับ ผู้ที่ได้รับเชื้อทางทวารหนัก (ผมเป็นฝ่ายรุก)แบบไม่ได้ป้องกันมารู้ตอนหลัง เลยได้ถามเขา เขาว่าเขากินยาต้านมา1ปีกว่า ค่าCD4 อยู่ที่380-400 ผมมีโอกาศติดมากไหมครับ.
สวัสดีค่ะ การมีเพศสัมพันธ์กับผู้ที่มีเชื้อ hiv โดยการรุกทางทวารหนักนั้น จากการสืบค้นของแพทย์ มีโอกาสรับเชื้อ hiv ได้ประมาณ 0.5-1% โอกาสติดเชื้อจะมากน้อยขึ้นกับปริมาณเชื้อของผู้ที่มีเชื้อด้วย โดยตัวเลขที่ให้มานั้นเป็นค่าภูมิคุ้มกัน ไม่ได้บ่งบอกว่าอยุ่ในระยะที่แพร่เชื้อได้มากหรือไม่ แต่ถ้ารับยาต้านกินอย่างต่อเนื่องติดต่อกันมาเกิน 1 ปีแล้วนั้น น่าจะควบคุมโรคได้ และไม่ได้อยู่ในระยะที่มีโอกาสแพร่เชื้อสูงค่ะแต่อย่างไรก็ตาม แนะนำการไปพบแพทย์เพื่อตรวจเลือดติดตาม และควรจะได้รับยาต้านเชื้อไวรัส hiv หลังการสัมผัสผู้ป่วย โดยกินติดต่อกัน 28 วัน และกลับไปเจาะเลือดติดตามอาการตามนัดอีกครั้งและครั้งต่อไป การมีเพศสัมพันธ์ควรใส่ถุงยางอนามัยป้องกันไว้ทุกครั้ง และไม่ใช้ของมีคมร่วมกับผู้อื่น